CELEX: 32006D0668
Language: lt
Date: 1159488000000
Title: 2006/668/EB: 2006 m. rugsėjo 29 d. Komisijos sprendimas dėl Bendrijos finansinės paramos valstybių narių pradiniam Salmonella paplitimo tarp skerstinų kiaulių tyrimui atlikti (pranešta dokumentu Nr. C(2006) 4306)

6.10.2006   
            
            
               LT
            
            
               Europos Sąjungos oficialusis leidinys
            
            
               L 275/51
            
         KOMISIJOS SPRENDIMAS
   2006 m. rugsėjo 29 d.
   dėl Bendrijos finansinės paramos valstybių narių pradiniam Salmonella paplitimo tarp skerstinų kiaulių tyrimui atlikti
   (pranešta dokumentu Nr. C(2006) 4306)
   (2006/668/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1990 m. birželio 26 d. Tarybos sprendimą 90/424/EEB dėl išlaidų veterinarijos srityje (1), ypač į šio sprendimo 20 straipsnį,
   kadangi:
   
               (1)
            
            
               Pagal Sprendimą 90/424/EEB Bendrija turi taikyti arba padėti valstybei narei taikyti technines ir mokslines priemones, būtinas tobulinant veterinarijos teisės aktus bei veterinarinio lavinimo ar mokymo plėtrai.
            
         
               (2)
            
            
               Pagal 2003 m. lapkričio 17 d. Europos Parlamento ir Tarybos reglamento (EB) Nr. 2160/2003 dėl Salmonella ir kitų nurodytų zoonozių sukėlėjų per maistą kontrolės (2) 4 straipsnį Bendrija turi nustatyti tikslą sumažinti Salmonella paplitimą skerstinų kiaulių bandų populiacijose iki 2007 metų pabaigos.
            
         
               (3)
            
            
               Europos maisto saugos tarnybos (EMST) mokslininkų grupė biologinio pavojaus klausimais Komisijos prašymu savo 2006 m. kovo 16 d. posėdyje priėmė nuomonę „Salmonella rizikos kiaulininkystei vertinimas ir jos sumažinimo galimybės“. Nuomonėje pasiūlyti Salmonella paplitimo tarp penimų kiaulių ES pradinio tyrimo techniniai reikalavimai.
            
         
               (4)
            
            
               Nustatant Bendrijos tikslą reikia surinkti palyginamuosius duomenis apie Salmonella paplitimą skerstinų kiaulių populiacijose valstybėse narėse. Tokių duomenų neturima, todėl turėtų būti atliktas specialus tyrimas Salmonella paplitimui tarp skerstinų kiaulių per tinkamą laikotarpį stebėti, siekiant atsižvelgti į galimus sezoninius pokyčius.
            
         
               (5)
            
            
               Siekiant nustatyti Salmonella būklę išvežtose į skerdyklą kiaulėse EMST nuomonėje rekomenduojama skerdyklose imti mėginius iš ileocekalinių limfinių mazgų. Taip turėtų būti imami mėginiai norint stebėti Salmonella paplitimą tarp skerstinų kiaulių. Atliekant pradinį tyrimą taip pat galima įvertinti kiaulių užkrėtimą transportavimo ir laikymo garduose metu ir paėmus skerdenų mėginius – skerdenų užkrėtimą skerdimo proceso metu. Be to, buvo sukurti serologiniai metodai Salmonella kiaulėse nustatyti ir jie gali būti naudojami Salmonella kiaulėse stebėsenai įgyvendinant atitinkamas nacionalines kontrolės programas pagal Reglamento (EB) Nr. 2160/2003 5 straipsnį.
            
         
               (6)
            
            
               Daugelis valstybių narių savanoriškai atliko papildomus tyrimus paimant skerdenos mėginius arba atliekant mėsos sulčių serologinį tyrimą.
            
         
               (7)
            
            
               Tyrimo metu bus pateikta techninė informacija, kuri yra būtina rengiant veterinariją reglamentuojančius Bendrijos teisės aktus. Atsižvelgiant į palyginamųjų duomenų dėl Salmonella paplitimo tarp skerstinų kiaulių valstybėse narėse surinkimo svarbą, valstybėms narėms turėtų būti skirta Bendrijos finansinė parama specialiesiems tyrimo reikalavimams įgyvendinti. Nustatant ribą yra tikslinga 100 % padengti išlaidas, patiriamas atliekant laboratorinius tyrimus. Visos kitos išlaidos, pvz., mėginių ėmimo, kelionės, administravimo ir pan., neturėtų būti laikomos tinkamomis bet kokiai Bendrijos finansinei paramai gauti.
            
         
               (8)
            
            
               Bendrijos finansinė parama turėtų būti suteikta, jei tyrimas bus atliekamas laikantis atitinkamų Bendrijos teisės aktų nuostatų ir tam tikrų kitų sąlygų.
            
         
               (9)
            
            
               Bendrijos finansinę paramą reikėtų suteikti, jei iki šiol numatyti veiksmai vykdomi efektyviai ir jei institucijos pateikia visą būtiną informaciją per nustatytus laikotarpius.
            
         
               (10)
            
            
               Reikia išaiškinti nacionaline valiuta pateiktoms mokėjimo paraiškoms taikytiną perskaičiavimo kursą, kaip nustatyta 1998 m. gruodžio 15 d. Tarybos reglamento (EB) Nr. 2799/98, nustatančio žemės ūkio politikos priemones dėl euro (3), 1 straipsnio d punkte.
            
         
               (11)
            
            
               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Tyrimo tikslas ir bendrosios nuostatos
   1.   Tyrimas atliekamas siekiant nustatyti Salmonella spp. paplitimą visoje Bendrijoje tarp skerstinų kiaulių imant mėginius skerdyklose. Tyrimu taip pat siekiama surinkti informaciją apie skerdenų užkrėtimą skerdyklose ir nustatyti ryšį tarp bakteriologinių ir serologinių tyrimų.
   2.   Tyrimo rezultatų pagrindu nustatomi Bendrijos tikslai, kaip apibrėžta Reglamento (EB) Nr. 2160/2003 4 straipsnyje, ir apsvarstomi geriausi galimi būdai, kaip ateityje įvertinti tikslo pasiekimą.
   3.   Tyrimas apima vienerių metų laikotarpį, prasidedantį 2006 m. spalio 1 d.
   4.   Šiame sprendime „kompetentinga valdžios institucija“ yra valstybės narės institucija arba institucijos, kaip nustatyta Reglamento (EB) Nr. 2160/2003 3 straipsnyje.
   2 straipsnis
   Techniniai reikalavimai
   Skerstinų kiaulių tyrimas organizuojamas valstybių narių ir atliekamas skerdyklose nuo 2006 m. spalio 1 d. Mėginių ėmimą ir analizę atlieka kompetentingos institucijos, arba tai daroma joms prižiūrint.
   Mėginių ėmimas ir analizė atliekami laikantis I priedo nuostatų.
   3 straipsnis
   Duomenų rinkimas, vertinimas ir ataskaitų teikimas
   1.   Nacionalinė valdžios institucija, atsakinga už metinės nacionalinės ataskaitos rengimą pagal Europos Parlamento ir Tarybos direktyvos 2003/99/EB (4) 9 straipsnio 1 dalį, renka ir vertina pasiektus rezultatus pagal šio sprendimo 2 straipsnį bei pateikia Komisijai visus būtinus duomenis bei įvertinimą.
   2.   Komisija perduoda rezultatus Europos maisto saugos tarnybai, kuri juos nagrinėja.
   3.   Sudaroma galimybė visuomenei susipažinti su sukauptais agreguotais duomenimis ir rezultatais taip, kad būtų užtikrinamas konfidencialumas.
   4 straipsnis
   Bendrijos finansinės paramos taikymo sritis
   1.   Bendrija skiria finansinę paramą valstybių narių išlaidoms, patirtoms dėl laboratorinių tyrimų, t. y. bakteriologinio Salmonella spp. nustatymo, atitinkamų izoliatų serotipų nustatymo bei serologinių tyrimų.
   2.   Didžiausia Bendrijos finansinė parama yra 20 EUR už bakteriologinį Salmonella spp. nustatymą, 30 EUR už atitinkamų izoliatų serotipų nustatymą ir 10 EUR už mėsos sulčių serologinį tyrimą.
   3.   Bendrijos finansinė parama neviršija tyrimo laikotarpiu II priede nustatytų sumų.
   5 straipsnis
   Bendrijos finansinės paramos skyrimo sąlygos
   1.   4 straipsnyje numatyta finansinė parama skiriama valstybėms narėms, jeigu tyrimas atliekamas pagal atitinkamas Bendrijos teisės nuostatas, įskaitant konkurencijos ir viešųjų sutarčių sudarymo taisykles, ir laikomasi šių sąlygų:
   
               a)
            
            
               tyrimui įgyvendinti reikalingi įstatymai ir kiti teisės aktai įsigalioja iki 2006 m. spalio 1 d.;
            
         
               b)
            
            
               pirmus tris tyrimo mėnesius apimanti pažangos ataskaita pateikiama iki 2007 m. vasario 28 d. Pažangos ataskaitoje turi būti visa informacija, nurodyta Mokslininkų grupės biologinio pavojaus klausimais nuomonės „Salmonella rizikos kiaulininkystei vertinimas ir jos sumažinimo galimybės“, pateiktos Komisijos prašymu, III priede;
            
         
               c)
            
            
               galutinė ataskaita apie techninį tyrimo vykdymą kartu su patvirtinamaisiais dokumentais dėl per laikotarpį nuo 2006 m. spalio 1 d. iki 2007 m. rugsėjo 30 d. patirtų išlaidų bei pasiektų rezultatų pateikiama iki 2007 m. spalio 31 d.; informacija apie patirtas išlaidas atitinka bent III priedo nuostatas dėl šios informacijos;
            
         
               d)
            
            
               tyrimas turi būti atliktas efektyviai.
            
         2.   Atitinkamai valstybei narei paprašius gali būti iš anksto išmokama 50 % visos sumos, nurodytos II priede.
   3.   Nesilaikant 1 dalies c punkte nustatyto termino, mokėtina finansinė parama palaipsniui mažinama: nuo visos sumos iki 2007 m. lapkričio 15 d. – 25 %, iki 2007 m. gruodžio 1 d. – 50 % ir iki 2007 m. gruodžio 15 d. – 100 %.
   6 straipsnis
   Perskaičiavimo kursas paraiškoms, pateiktoms nacionalinėmis valiutomis
   Perskaičiavimo kursas paraiškoms, pateiktoms nacionalinėmis valiutomis „n“ mėnesį, yra tas, kuris galioja „n + 1“ mėnesio dešimtą dieną arba prieš dieną iki šio kurso paskelbimo.
   7 straipsnis
   Taikymas
   Šis sprendimas taikomas nuo 2006 m. spalio 1 d.
   8 straipsnis
   Adresatai
   Šis sprendimas skirtas valstybėms narėms.
   
      Priimta Briuselyje, 2006 m. rugsėjo 29 d.
      
         
            Komisijos vardu
         
         Markos KYPRIANOU
         
            Komisijos narys
         
      
   
   
      (1)  OL L 224, 1990 8 18, p. 19. Sprendimas su paskutiniais pakeitimais, padarytais Sprendimu 2006/53/EB (OL L 29, 2006 2 2, p. 37).
   
      (2)  OL L 325, 2003 12 12, p. 1. Reglamentas su pakeitimais, padarytais Komisijos reglamentu (EB) Nr. 1003/2005 (OL L 170, 2005 7 1, p. 12).
   
      (3)  OL L 349, 1998 12 24, p. 1.
   
      (4)  OL L 325, 2003 12 12, p. 31.
   
      I PRIEDAS
      Techniniai reikalavimai, nurodyti 2 straipsnyje
      1.   Mėginių ėmimo sistema
      Mažiausias kiaulių, laikytų mažiausiai 3 paskutinius mėnesius valstybėje narėje, iš kurių mėginiai imami atsitiktinės atrankos būdu, skaičius nurodytas 1 lentelėje.
      1   lentelė
      Minimalus mėginio dydis
      
                  Kiaulių skaičius populiacijoje
               
               
                  Minimalus mėginio dydis (1)
                  
               
            
                  > 20 000 000
               
               
                  2 400
               
            
                  10 iki 20 000 000
               
               
                  1 067
               
            
                  2 iki 10 000 000
               
               
                  600
               
            
                  < 2 000 000
               
               
                  384
               
            Valstybės narės paima 10 % daugiau mėginių, kurie bus analizuojami, jei kai kurie mėginiai negalės būti tiriami dėl įvairių priežasčių.
      Mėginių ėmimas paskirstomas mėnesiais siekiant apimti įvairius metų laikus.
      Mėginių ėmimas paskirstomas pagal dalyvaujančias skerdyklas ir proporcingai skerdyklų pajėgumui. Kiekviena valstybė narė sugrupuoja visas skerdyklas pagal jose praėjusiais metais paskerstų penimų kiaulių skaičių. Tokiu būdu kiekviena valstybė narė nustato tas skerdyklas, kuriose buvo paskersta bent 80 % visų paskerstų penimų kiaulių.
      Bendras kiaulių ir skerdenų, iš kurių turi būti imami mėginiai kiekvienoje tyrime dalyvaujančioje skerdykloje, skaičius nustatomas dauginant mėginio dydį (pvz., 2 400) iš praėjusiais metais paskerstų penimų kiaulių procentinės dalies. Pavyzdžiui, jei vienoje skerdykloje paskersta 25 % penimų kiaulių, paskerstų atrinktose skerdyklose (tose, kuriose paskersta bent 80 % visų valstybėje narėje paskerstų penimų kiaulių), tai iš (2 400 x 0,25) 600 kiaulių imami mėginiai. Šis skaičius turi būti vienodai padalintas 12 mėnesių taip, kad kiekvieną mėnesį būtų imami mėginiai iš 50 kiaulių. Kitas pavyzdys pateiktas 2 lentelėje.
      Suprantama, kad jei skerdykla jau nebeveikia, buvo atidaryta nauja įmonė arba galima numatyti reikšmingą skerdykloje skerdžiamų kiaulių skaičiaus pokytį tyrimo metu, prognozuojamas kiaulių skaičius atitinkamai patikslinamas.
      2   lentelė
      Skerdyklų suskirstymas siekiant nustatyti penimų kiaulių, iš kurių bus imami mėginiai, skaičių kiekvienoje skerdykloje; taip pat gyvūnų, iš kurių imami mėginiai, skaičių, tenkantį vienai skerdyklai
      
                  Skerdyklos ID
               
               
                  Praėjusiais metais paskerstų penimų kiaulių skaičius
               
               
                  Skerdyklų, dalyvaujančių tyrime, procentas nuo viso skerdyklų skaičiaus
               
               
                  Mėginių skaičius vienai skerdyklai
               
               
                  Mėginių skaičius per mėnesį
                  (/12)
               
            
                  AXD
               
               
                  88 000
               
               
                  17,6
               
               
                  0,176 × 2 400 = 422,4
               
               
                  422,4:12 = 36
               
            
                  SVH
               
               
                  25 000
               
               
                  5,0
               
               
                   
               
               
                   
               
            
                  TPB
               
               
                  75 000
               
               
                  15,0
               
               
                   
               
               
                   
               
            
                  MLG
               
               
                  100 000
               
               
                  20,0
               
               
                   
               
               
                   
               
            
                  GHT
               
               
                  212 000
               
               
                  42,4
               
               
                   
               
               
                   
               
            
                  Iš viso
               
               
                  500 000 (2)
                  
               
               
                  100,0
               
               
                   
               
               
                   
               
            Kiekvienai skerdyklai kiekvieną mėnesį skaičiai nuo 1 iki 31 atrenkami atsitiktinės atrankos būdu. Jei atsitiktinai parinkta diena yra skerdimo diena tą mėnesį, tai tą dieną ir imami mėginiai. Jei ši diena nėra skerdimo diena, atsitiktinės atrankos būdu pasirenkamas naujas skaičius. Šis procesas atliekamas kartą per mėnesį ir kartojamas tiek kartų, kiek reikia paimti mėginiams skerdykloje. Pavyzdžiui, skerdykloje AXD procesas kartojamas mažiausiai 36 kartus mažiausiai 36 darbo dienas atsitiktinės atrankos būdu. Suprantama, kad gali būti paimti mėginiai daugiau negu iš vienos skerdenos tą pačią dieną.
      Kadangi konkrečią dieną paskerstų gyvūnų skaičius gali labai skirtis, atsitiktinė konkretaus gyvūno atranka atliekama skerdykloje tą dieną, kuri buvo atsitiktinės atrankos būdu numatyta mėginių ėmimui. Tą dieną žinomas bendras gyvūnų skaičius, o skerdyklos darbuotojai atsitiktinai atrenka skerdeną ar skerdenas naudojant atsitiktinės atrankos schemą, kuri buvo jiems pateikta ir kuri buvo sukurta naudojant maksimalų skaičių, viršijantį didžiausią galimą bet kurią dieną bet kurioje skerdykloje paskerstų penimų kiaulių skaičių valstybėje narėje.
      Atsitiktinės atrankos lentelė gali atrodyti, kaip parodyta 3 lentelėje.
      3   lentelė
      Atsitiktinės atrankos lentelė
      
                  Skerdykla
               
               
                  Mėnesio diena
               
               
                  Skerdenos tapatumas (3)
                  
               
            
                  AXD
               
               
                  19
               
               
                  5
               
            
                  4
               
               
                  2
               
            
                  12
               
               
                  124
               
            
                  12
               
               
                  2
               
            
                  8
               
               
                  59
               
            Šie gyvūnai pašalinami iš pradinio tyrimo:
      
                  —
               
               
                  gyvuliai, kurių gyvas svoris mažesnis nei 50 kg arba didesnis nei 170 kg,
               
            
                  —
               
               
                  gyvūnai, kurie buvo nedelsiant paskersti,
               
            
                  —
               
               
                  bet kuri skerdena, kuri yra pripažinta visiškai netinkama naudoti.
               
            2.   Mėginiai
      2.1.   Mėginių ėmimo bendrosios nuostatos
      Imami tokie mėginiai:
      
                  —
               
               
                  Visų parinktų kiaulių kartu esantys ileocekaliniai limfiniai mazgai arba bent 5 atskiri ileocekaliniai limfiniai mazgai. Jei įmanoma, imama bent 25 gramai limfinių mazgų be riebalų ar jungiamojo audinio.
               
            
                  —
               
               
                  Kempine trinama kiekvienos skerdenos keturiose vietose vadovaujantis 2 straipsnio 3 dalies nuostatomis, iš viso mažiausiai iš 384 kiaulių, parinktų atsitiktinės atrankos būdu iš jau atrinktų kiaulių. Mėginių ėmimo kempine metodas naudojamas vadovaujantis naujausia standarto ISO 17604 versija. Mėginių ėmimas atliekamas Belgijoje, Čekijos Respublikoje, Danijoje, Prancūzijoje, Airijoje, Kipre, Latvijoje, Lietuvoje, Austrijoje, Lenkijoje, Slovėnijoje, Švedijoje ir Jungtinėje Karalystėje.
               
            
                  —
               
               
                  Raumenų mėginiai serologiniam mėsos sulčių ar kraujo tyrimui (jei metodas ekvivalentiškas mėsos sulčių tyrimo metodui) iš visų atrinktų kiaulių. Imamas pakankamas kiekis kaklo arba diafragmos raumenų siekiant gauti pakankamai mėsos sulčių, kurių dalis bus užšaldyta ir saugoma vėlesniems palyginamiesiems tyrimams. Mėginių ėmimas atliekamas Danijoje, Vokietijoje, Prancūzijoje, Airijoje, Kipre, Lietuvoje, Nyderlanduose, Slovėnijoje, Švedijoje ir Jungtinėje Karalystėje.
               
            Skerdykloje saugomi įrašai apie raumenį, iš kurio buvo imami mėginiai, kiekvieno mėginio ėmimo laiką ir datą ir kurjerio, kuris pristato mėginius, pavardę, atvykimo laiką bei datą.
      2.2.   Išsami informacija apie ileocekalinių limfinių mazgų mėginių ėmimą
      Pasaitas tarp aklosios žarnos ir tos dalies klubinės žarnos, kuri yra arčiausiai aklosios žarnos, perplėšiamas ir perplėštos pusės atvirame paviršiuje yra matomi ileocekaliniai limfiniai mazgai. Jei imami atskiri limfiniai mazgai, tai nenaudojant peilio, su pirštinėmis apmautais pirštais limfiniai mazgai taip pat „nurenkami“ nuo tokio atviro pasaito. Atskiri limfiniai mazgai arba esantys kartu limfiniai mazgai patalpinami į plastikinį maišą, ant kurio pažymėta data, laikas, skerdyklos ir mėginio identifikavimo kodai.
      2.3.   Išsami informacija apie skerdenų mėginių ėmimą imant nuograndas nuo paviršiaus
      Mėginių ėmimas iš skerdenos atliekamas po vidurių pašalinimo ir prieš sušaldant. Kiekvienos šių nurodytų ir toliau išvardytų vietų 100 cm2 paviršiaus trinama viena šiurkščia kempine laikantis standarto ISO 17604 A priedo nuostatų:
      
                  —
               
               
                  šlaunis, vidurys (9),
               
            
                  —
               
               
                  pilvas, išorinis kraštas (papilvė, 3),
               
            
                  —
               
               
                  nugaros vidurio sritis (nugaros vidurys, 4),
               
            
                  —
               
               
                  pažandė (7).
               
            Dvi vietos trinamos viena kempinės puse, kuri po to apverčiama kitoms dviems vietoms trinti, ir yra gramdomos. Turi būti naudojama pakankama spaudimo jėga siekiant išstumti apatinę skerdenos dalį šiek tiek (2–5 mm) toliau nuo mėginių ėmiklio. Kiekviena mėginių ėmimo vieta nuvaloma kempine iš viso apie 10 kartų vertikaliai ir 10 kartų horizontaliai. Jei naudojami šablonai, turi būti imamasi atsargumo priemonių siekiant išvengti kryžminio skerdenų užteršimo.
      Saugojimo ir vežimo metu mėginiai laikomi ne aukštesnėje kaip 7 °C temperatūroje. Plastikinis maišas yra paženklintas nurodant datą, laiką, skerdyklos ir mėginio identifikavimo kodus.
      3.   Transportavimas
      Mėginiai išsiunčiami per 36 valandas greituoju paštu arba per kurjerį ir turi pasiekti laboratoriją ne vėliau kaip per 72 valandas nuo jų paėmimo. Mėginiai, atvežti vėliau nei per 72 valandas nuo jų paėmimo, yra atmetami, nebent jei jų analizė yra pradedama per 96 valandas nuo paėmimo ir šaldymas nebuvo nutrauktas.
      4.   Mėginių analizė
      Analizė ir serotipo nustatymas atliekami nacionalinėse etaloninėse laboratorijose (NEL). Jeigu nacionalinė etaloninė laboratorija nėra pajėgi atlikti visų analizių arba reguliariai neatlieka tokių sukėlėjų nustatymo, kompetentingos valdžios institucijos minėtoms analizėms atlikti gali nutarti paskirti nedidelį skaičių kitų laboratorijų, vykdančių oficialią Salmonella kontrolę. Tokios laboratorijos turėtų turėti pakankamą reikalaujamo analizės metodo taikymo patirtį bei kokybės užtikrinimo sistemą, atitinkančią ISO standartą 17025, ir turėtų būti prižiūrimos NEL.
      Laboratorijoje mėginiai laikomi sušaldyti iki bakteriologinio tyrimo, kuris atliekamas per 24 valandas nuo gavimo ir taip, kad analizė būtų pradėta ne vėliau kaip per 96 valandas nuo mėginio paėmimo.
      Raumenų mėginiai serologiniam tyrimui laikomi užšaldyti iki analizės, kuri atliekama nedelsiant po atšildymo.
      4.1.   Mėginių paruošimas bakteriologiniam tyrimui
      Limfinių mazgų paviršiai prieš atliekant analizę dezinfekuojami juos pamerkiant į absoliutų alkoholį arba džiovinant oru.
      Visi limfiniai mazgai sudedami kartu, supakuojami į plastikinį maišą ir daužomi plaktuku arba panašiu įrankiu per plastikinį maišą juos sutraiškant.
      Homogenizuoti limfiniai mazgai pasveriami ir patalpinami į sterilią talpyklą su iš anksto pašildytu buferiniu peptono tirpalu (BPW), praskiestu 1:10. Talpyklos inkubuojamos iš viso (18 ± 2) valandas (37 ± 1) °C temperatūroje.
      Prie skerdenų nuograndų mėginių laboratorijoje turi būti pridedama 100 ml BPW siekiant juos iš anksto įsotinti. Mėginiai inkubuojami 37 °C temperatūroje per naktį ir tiriami dėl Salmonella naudojant modifikuotą pusiau kietos Rappaport-Vassiladis terpės (MSRV) metodą (ISO 6579 D priedo projektas: 2002 (E)).
      4.2.   Bakterijų nustatymo metodas atliekant bakteriologinį tyrimą
      Taikomas Bendrijos Bilthoveno (Nyderlandai) etaloninės laboratorijos (BEL) rekomenduojamas Salmonella nustatymo metodas. Šis metodas yra aprašytas dabartinėje ISO 6579:2002 D priedo projekto versijoje: „Salmonella spp. nustatymas gyvūnų fekalijose ir mėginiuose pagrindinės gamybos stadijoje“. Pagal šį metodą MSRV naudojama kaip vienintelė selektyvinė įsotinimo terpė.
      4.3.   Serotipavimas
      Visų išskirtų ir patvirtintų kaip Salmonella spp. štamų serotipas nustatomas pagal Kaufmann-White schemą.
      Siekiant užtikrinti kokybės kontrolę, 16 tipavimui naudojamų štamų ir 16 tipavimui nenaudojamų izoliatų siunčiami BEL. Jei buvo išskirta mažiau štamų, jie visi yra siunčiami.
      4.4.   Fagotipavimas
      Jei Salmonella serotipo typhimurium ir serotipo enteritidis izoliatai yra fagotipuojami (pasirinktinai), naudojami PSO etaloninio Jungtinės Karalystės Colindale Sveikatos apsaugos agentūros Salmonella fagotipavimo etaloninio centro aprašyti fagotipavimo metodai.
      4.5.   Antimikrobinio jautrumo tyrimas
      Jei yra tiriamas jautrumas antibiotikams (pasirinktinai), tyrimui naudojamas įteisintas ir patikrintas metodas, pvz., vienas iš Nacionalinio klinikinių laboratorinių standartų komiteto (NCCLS, nuo 2005 m. sausio 1 d.: „Klinikinių ir laboratorinių standartų institutas“ – CLSI) rekomenduotų.
      Abu difuzijos agare ir buljono skiedimo metodai yra priimtini. Rezultatai pateikiami tiek kiekybine (MIC skiedimo metodams ir slopinimo zonos diametras difuzijos metodams), tiek ir kokybine išraiška (atsparių izoliatų procentas). Kiekybiniai duomenys pagrindžiami interpretacija pagal Europos antimikrobinio jautrumo tyrimo komiteto (EUCAST) pateiktas epidemiologines ribines vertes: http://www.eucast.org
      Izoliatai tiriami dėl jautrumo šioms toliau išvardytoms antimikrobinėms medžiagoms:
      
                  —
               
               
                  ampicilinui ar amoksicilinui,
               
            
                  —
               
               
                  tetraciklinui,
               
            
                  —
               
               
                  chloramfenikoliui,
               
            
                  —
               
               
                  florfenikoliui,
               
            
                  —
               
               
                  nalidikso rūgščiai,
               
            
                  —
               
               
                  ciprofloksacinui (pirmiausia) ar enrofloksacinui,
               
            
                  —
               
               
                  sulfanilamidams (pirmiausia sulfometoksazolui),
               
            
                  —
               
               
                  sulfanilamidams ir (ar) trimetoprimui ar trimetoprimui,
               
            
                  —
               
               
                  gentamicinui,
               
            
                  —
               
               
                  streptomicinui,
               
            
                  —
               
               
                  kanamicinui (pirmiausia) ar neomicinui,
               
            
                  —
               
               
                  3-ios kartos cefalosporinams (pirmiausia cefotaksimui),
               
            
                  —
               
               
                  kolistinui (pasirinktinai).
               
            Prieš pradėdamos tyrimą valstybės narės yra kviečiamos organizuoti dalyvaujančių šalių mokymus.
      5.   Įrašai ir mėginių saugojimas
      Visų ištirtų mėginių bakteriologinių tyrimų įrašai saugomi pagal 4 lentelėje pateikto pavyzdžio arba panašų formatą.
      Visi išskirti štamai saugojami skirtingų valstybių narių NEL tol, kol užtikrinamas štamų vientisumas – ne trumpiau kaip 5 metus.
      Visi mėsos sulčių mėginiai serologiniams tyrimams saugomi užšaldyti 2 metus.
      4   lentelė
      Visų ištirtų mėginių įrašų pavyzdys
      
                  Mėginys
               
               
                  Gavimas
               
               
                  Analizė
               
            
                  Mėginio ID + tipas (4)
                  
               
               
                  Skerdyklos ID
               
               
                  Pavadinimas
               
               
                  Data
               
               
                  Laikas
               
               
                  Pavadinimas
               
               
                  Data
               
               
                  Laikas
               
               
                  Teig. ar Neig.
               
               
                  Serotipas
               
               
                  Fagotipas
               
               
                  Antibiotikograma
               
               
                  Saugojimo ID
               
            
                  1 N
               
               
                  ES012
               
               
                  PW
               
               
                  3-10-06
               
               
                  12:00
               
               
                  AB
               
               
                  3-10
               
               
                  14:00
               
               
                  Neig.
               
               
                   
               
               
                   
               
               
                   
               
               
                   
               
            
                  2 L
               
               
                  ES023
               
               
                  PW
               
               
                  4-10
               
               
                  12:30
               
               
                  AB
               
               
                  4-10
               
               
                  14:00
               
               
                  Teig.
               
               
                  Typh
               
               
                  DT104
               
               
                  ASTSu
               
               
                  (IDnr)
               
            
                  3 L
               
               
                  ES083
               
               
                  PW
               
               
                  8-10
               
               
                  16:30
               
               
                  AB
               
               
                  9-10
               
               
                  9:00
               
               
                  Teig.
               
               
                  Agona
               
               
                  Nenurodoma (5)
                  
               
               
                  ASTE
               
               
                  (IDnr)
               
            6.   Valstybių narių ataskaitos
      Nacionalinė valdžios institucija, rengianti metinę nacionalinę Salmonella gyvūnuose stebėsenos ataskaitą pagal Direktyvos 2003/99/EB 9 straipsnį, renka ir vertina rezultatus bei atsiskaito Komisijai.
      Ataskaitose pateikiama bent jau ši informacija:
      6.1.   Bendras programos įgyvendinimo apibūdinimas
      
                  —
               
               
                  Tiriamos populiacijos, suskirstytos pagal skerdyklos pajėgumą, aprašymas.
               
            
                  —
               
               
                  Atsitiktinės atrankos procedūros aprašymas įskaitant notifikavimo sistemą.
               
            
                  —
               
               
                  Apskaičiuotas mėginio dydis.
               
            
                  —
               
               
                  Išsami informacija apie mėginių ėmime ir (ar) tyrime ir (ar) analizėje dalyvaujančias institucijas ir laboratorijas.
               
            
                  —
               
               
                  Bendri tyrimo rezultatai (mėginiai, kurie ištirti bakteriologiniu ir serologiniu tyrimais, teigiamų rezultatų skaičius, serotipai, fagotipai ir atsparumo antibiotikams tyrimas).
               
            6.2.   Išsamūs duomenys apie kiekvieną gyvūną, iš kurio buvo imami mėginiai, ir atitinkami tyrimų rezultatai
      Valstybės narės pateikia tyrimo rezultatus neapdorotų duomenų forma naudodamos Komisijos nustatytas duomenų žodyno ir duomenų rinkimo formas. Komisija nustato šį žodyną ir formas.
      
                  —
               
               
                  Skerdyklos duomenys.
               
            
                  —
               
               
                  Skerdyklos pajėgumas.
               
            
                  —
               
               
                  Mėginių ėmimo data ir laikas.
               
            
                  —
               
               
                  Mėginių duomenys (pvz., skaičius).
               
            
                  —
               
               
                  Paimtų mėginių rūšys: limfiniai mazgai, skerdenos nuograndos.
               
            
                  —
               
               
                  Laboratorijos įrangos duomenys.
               
            Valstybėse narėse apie kiekvieną į laboratoriją pasiųstą mėginį turėtų būti renkama ši informacija:
      
                  —
               
               
                  laboratorijos ID (jeigu dalyvauja kelios laboratorijos),
               
            
                  —
               
               
                  mėginių vežimo priemonės,
               
            
                  —
               
               
                  priėmimo laboratorijoje data,
               
            
                  —
               
               
                  kai tiriami limfiniai mazgai, mėginio svoris,
               
            
                  —
               
               
                  atskirų tirtų mėginių tyrimo rezultatai: „neigiamas“ arba, jei teigiamas dėl Salmonella spp. – taip pat serotipavimo rezultatai „Salmonella serotipas“ arba „tipavimas neatliekamas“,
               
            
                  —
               
               
                  tyrimų rezultatai, jei štamai buvo panaudoti antimikrobinio jautrumo ir (arba) fagotipo tyrimui.
               
            
         (1)  Remiantis neapibrėžta populiacija (> 100 000 per metus), prognozuojamu 50 % paplitimu, 95 % patikimumu ir atitinkamai 2, 3, 4 ir 5 % tikslumu.
      
         (2)  Šis skaičius turi atspindėti bent 80 % visų valstybėje narėje paskerstų penimų kiaulių.
      
         (3)  T. y. 5-a skerdena, kuri bus perdirbama 19-ą to mėnesio dieną, kurią turėtų būti imami mėginiai tyrimui.
      
         (4)  Mėginio tipas: L = limfiniai mazgai, N = nuograndos, MS = mėsos sultys.
      
         (5)  Nenurodoma = nėra atliekamas (fagotipavimas yra atliekamas tik po Salmonella typhimurium ir Salmonella enteritidis išskyrimo).
   
   
      II PRIEDAS
      Didžiausia Bendrijos finansinė parama valstybėms narėms
      
                  (EUR)
               
            
                  Valstybė narė
               
               
                  Suma
               
            
                  Belgija – BE
               
               
                  25 584
               
            
                  Čekijos Respublika – CZ
               
               
                  25 584
               
            
                  Danija – DK
               
               
                  48 396
               
            
                  Vokietija – DE
               
               
                  86 400
               
            
                  Estija – EE
               
               
                  9 984
               
            
                  Graikija – EL
               
               
                  9 984
               
            
                  Ispanija – ES
               
               
                  62 400
               
            
                  Prancūzija – FR
               
               
                  48 396
               
            
                  Airija – IE
               
               
                  23 808
               
            
                  Italija – IT
               
               
                  15 600
               
            
                  Kipras – CY
               
               
                  23 808
               
            
                  Latvija – LV
               
               
                  19 968
               
            
                  Lietuva – LT
               
               
                  23 808
               
            
                  Liuksemburgas – LU
               
               
                  9 984
               
            
                  Vengrija – HU
               
               
                  15 600
               
            
                  Malta – MT
               
               
                  9 984
               
            
                  Nyderlandai – NL
               
               
                  38 412
               
            
                  Austrija – AT
               
               
                  25 584
               
            
                  Lenkija – PL
               
               
                  37 726
               
            
                  Portugalija – PT
               
               
                  15 600
               
            
                  Slovėnija – SI
               
               
                  23 808
               
            
                  Slovakija – SK
               
               
                  9 984
               
            
                  Suomija – FI
               
               
                  9 984
               
            
                  Švedija – SE
               
               
                  23 808
               
            
                  Jungtinė Karalystė – UK
               
               
                  31 584
               
            
                  Iš viso
               
               
                  675 778
               
            
   
      III PRIEDAS